ápa ha vaí snātvā́ bhikṣā́ṃ jayatyápa jñātīnā́maśanāyāmápa pitr̥̄ṇāṃ sá eváṃ vidvānyásyā eva bhū́yiṣṭhaṃ ślā́gheta tā́m bhikṣetétyāhustállokyámíti sa yádyanyā́ṃ bhikṣitávyāṃ ná vindedápi svā́mevā̀cāryajāyā́m bhikṣetā́tho svā́m mātáraṃ naìnaṃ saptamyábhikṣitā́tīyāttámeváṃ vidvā́ṃsamevaṃ cárantaṃ sárve védā ā́viśanti yáthā ha vā́ agniḥ sámiddho rócata eváṃ ha vai sá snātvā́ rocate ya eváṃ vidvā́nbrahmacáryaṃ cárati